Diari Oficial de la Generalitat Valenciana


Sumari del DOGV 8111, del 23-08-2017 (2017/6770)

Notificació de la sentència dictada en el procediment ordinari número 1/55/2013.
--------------------------------------------------------------------------------

### Dades del document

Número de DOGV
:   8111

Data del DOGV
:   23-08-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6770


Organisme emissor
:   Tribunal Superior de Justícia de la Comunitat Valenciana

Tipus de document
:   Edicte

Notificació de la sentència dictada en el procediment ordinari número 1/55/2013. [2017/6770]  
Procediment ordinari número 1/000055/2013-G  
María Dolores Riquelme Cortado, lletrada de l'Administració de justícia de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció 1, faig saber que en el procediment ordinari amb el número 1/000055/2013-G, interposat per Francisco Martínez González contra l'Acord de 19 de desembre de 2012, de la Comissió Territorial d'Urbanisme de la Conselleria d'Infraestructures, Territori i Medi Ambient, que aprova definitivament el text refós del Pla general d'ordenació urbana de Buñol, expedient 2006/8872 TPH, s'ha dictat, en data 5 de juny de 2017, la resolució dictada per la Secció Cinquena de la Sala Tercera del Tribunal Suprem en el recurs de cassació número 389/2016, que té la part dispositiva que, literalment, és com segueix:  
  
«Dispositiva  
Per tot el que s'ha exposat, en nom del rei i per l'autoritat que li confereix la Constitució, aquesta sala ha decidit:  
Declarar que és procedent el recurs de cassació número 389/2016, interposat per la representació processal de Francisco Martínez González contra la sentència de la Secció Primera de la Sala Contenciosa Administrativa del Tribunal Superior de Justícia de la Comunitat Valenciana, de 27 de novembre de 2015, dictada en el recurs número 55/2013, que cassem.  
Estimar el recurs contenciós administratiu interposat per Francisco Martínez González contra l'Acord de 19 de desembre de 2012, de la Comissió Territorial d'Urbanisme, pel qual s'aprova definitivament el Pla general d'ordenació urbana de Buñol, que anul·lem per la falta d'avaluació ambiental estratègica.  
Que no és procedent efectuar una imposició expressa de les costes processals causades en primera instància ni en aquest recurs de cassació.  
Notifiqueu aquesta resolució a les parts i inseriu-la en la col·lecció legislativa.  
Així ho disposem i firmem.»  
  
Per la qual declara que és procedent el recurs de cassació número 389/2016 i, per tant, estimar el recurs contenciós administratiu interposat per Francisco Martínez González de la resolució d'aquesta sala número 1041/2015 que té la part dispositiva que, literalment, és com segueix:  
  
«Dispositiva  
Desestimem el recurs contenciós administratiu número 55/2013, interposat per Francisco Martínez González contra l'Acord de 19 de desembre de 2012, de la Comissió Territorial d'Urbanisme, que va aprovar definitivament el Pla general d'ordenació urbana de Buñol, publicat en el butlletí oficial de la província número 13, de 16 de gener de 2013, i condemnem l'actor a pagar les costes causades fins a un màxim de 1.500 euros, més l'IVA corresponent, per a cada una de les defenses lletrades de les administracions demandades.  
  
I quan pertoque i amb un certificat literal d'aquesta resolució, torneu l'expedient administratiu al centre d'on procedisca.  
Aquesta és la nostra sentència, que pronunciem, manem i firmem.  
  
Contra aquesta sentència es pot interposar un recurs de cassació de conformitat amb el que estableix l'article 87 i següents de la Llei reguladora de la jurisdicció contenciosa administrativa.»  
  
Cosa que es fa pública als efectes preceptuats en l'article 72.2 en relació amb el 107.2 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 30 de juny de 2017.- La lletrada de l'Administració de justícia: María Dolores Riquelme Cortado.